**Rikard Norling** (s. 4. kesäkuuta 1971) on ruotsalainen jalkapallovalmentaja. Tammikuusta 2024 lähtien hän on toiminut Stockholm Internazionalen päävalmentajana.

Ura
---

Norlingin peliura jäi juniorivuosiin IK Belen ja IF Brommapojkarnan joukkueissa.

IF Brommapojkarnan juniorijoukkueessa valmennusuransa aloittanut Norling toimi pitkään AIK:n organisaatiossa juniorivalmentajana.. Kaudella 2005 hänestä tuli AIK:n päävalmentaja. Norling palautti solnalaisseuran Allsvenskaniin ja aina hopealle kaudella 2006. Hän sai potkut AIK:sta kauden 2008 jälkeen AIK:n sijoituttua Allsvenskanissa viidenneksi.  Yllätyspotkut aiheuttivat valtaisaa närkästystä AIK-fanien keskuudessa, mikä johti mm. urheilutoimenjohtaja Ola Anderssonin eroon. 

Joulukuussa 2009 uutisoitiin, että Norling palaa vuoden 2010 alusta alkaen valmennustehtäviin Superettanissa pelaavan Assyriskan päävalmentajana.  Norlingin johdolla Assyriska pelasi hyvän kauden 2010 ja sijoittui lopulta neljänneksi. 

Toukokuussa 2011 Norling jätti Assyriskan siirtyäkseen Ruotsin hallitsevan mestarin Malmö FF:n päävalmentajaksi kesäkuun alussa.  Vajaa kausi 2011 päättyi Allsvenskanin sijalle 14. Kaudella 2012 Norling nosti vuoden 2010 mestarijoukkueen takaisin taistelemaan kullasta, mutta sijoitus oli lopulta kolmas. Kaudella 2013 seura saavutti Norlingin alaisuudessa liigamestaruuden viiden pisteen erolla AIK:hon.  Marraskuun lopussa Norling erosi yllättäen Malmön päävalmentajan tehtävistä.  Pian eronsa jälkeen, joulukuun alussa hän siirtyi norjalaisen SK Brannin päävalmentajaksi. 

Kausi 2014 oli Brannille heikko, eikä Norling onnistunut luotsaamaan seuraa menestykseen. Brann voitti kauden aikana vain kahdeksan liigaottelua ja joutui putoamiskarsintaan. Brann hävisi sensaatiomaisesti Mjøndalenille yhteismaalein 4–1 ja putosi 27 liigavuoden jälkeen 1. divisioonaan.  Norling jatkoi putoamisesta huolimatta seuran päävalmentajana, mutta kehnot tulokset alkukaudella 2015 johtivat potkuihin toukokuun lopussa. 

Toukokuussa 2016 Norling palasi AIK:n päävalmentajaksi vuoteen 2019 ulottuvalla sopimuksella. Norling nosti AIK:n Allsvenskanissa toiseksi ja eroa Malmöhön jäi vain kuusi pistettä. Kaudella 2017 tuloksena oli myös Allsvenskanin kakkossija, tällä kertaa eroa mestariin kertyi seitsemän pistettä. Kaudella 2018 Norling palautti AIK:n vihdoin mestaruuskantaan kahden pisteen erolla IFK Norrköpingiin. Kaudella 2019 AIK taisteli mestaruudesta tasaisessa kärkitaistelussa, mutta jäi lopulta neljänneksi neljän pisteen päähän Djurgårdenista. Heinäkuussa 2020 AIK erotti Norlingin, kun AIK oli liigassa vasta sijalla 12.

Jouluaatonaattona 2020 Norling allekirjoitti sopimuksen IFK Norrköpingin kanssa ja aloittaa seuran päävalmentajana kaudella 2021. Norlingin johdolla Norrköping sijoittui kaudella 2021 Allsvenskanissa seitsemänneksi. Tulokset eivät parantuneet kaudella 2022 ja seurajohto päätyi erottamaan Norlingin heinäkuussa 2022.

Kaudeksi 2024 Norling palasi valmennustehtäviin Stockholm Internazionalen päävalmentajana.

Meriitit
--------

* Ruotsin mestaruus: 1998 (apuv.), 2013, 2018
	+ Hopeaa: 2006, 2016, 2017
* Superettan: 2005
* Ruotsin vuoden jalkapallovalmentaja: 2013

Lähteet
-------

1. ↑  Rikard Norling]
2. ↑  Sparkade Norling: Jag är besviken
3. ↑  AIK-Ola: "Jag är tvungen att avgå"
4. ↑  Rikard Norling tränar Assyriska[vanhentunut linkki]
5. ↑  Rikard Norling presenterad som ny Malmötränare
6. ↑  MFF svenska mästare
7. ↑  Rikard Norling säger upp sig från MFF
8. ↑  Rikard Norling er Branns nye trener (Arkistoitu – Internet Archive)
9. ↑  Norlings Brann ramlade ur (Arkistoitu – Internet Archive)
10. ↑  Norling får sparken från Brann
11. ↑  Rikard Norling tillbaka i AIK (Arkistoitu – Internet Archive)
12. ↑  AIK mästare – tar hem guldet 2018
13. ↑  AIK Fotboll entledigar Rikard Norling som chefstränare
14. ↑  KLART: Rikard Norling tar över IFK Norrköping
15. ↑  Rikard Norling får sparken av Norrköping
16. ↑  Rikard Norling - ny chefstränare för FC Stockholm!

  


|  |  |  |
| --- | --- | --- |
| Edeltäjä:**Jörgen Lennartsson** | **Ruotsin vuoden jalkapallovalmentaja**2013 | Seuraaja:**Åge Hareide** |

|  |  |  |
| --- | --- | --- |
| Edeltäjä:**Patrick EnglundAndreas Alm** | **AIK:n päävalmentaja**2005–20085/2016–7/2020 | Seuraaja:**Mikael StahreBartosz Grzelak** |

|  |  |  |
| --- | --- | --- |
| Edeltäjä:**Conny Karlsson** | **Assyriskan päävalmentaja**2010–6/2011 | Seuraaja:**Göran Marklund** |

|  |  |  |
| --- | --- | --- |
| Edeltäjä:**Roland Nilsson** | **Malmö FF:n päävalmentaja**6/2011–2013 | Seuraaja:**Åge Hareide** |

|  |  |  |
| --- | --- | --- |
| Edeltäjä:**Rune Skarsfjord** | **SK Brannin päävalmentaja**2014–5/2015 | Seuraaja:**Lars Arne Nilsen** |

|  |  |  |
| --- | --- | --- |
| Edeltäjä:**Jens Gustafsson** | **IFK Norrköpingin päävalmentaja**2021–7/2022 | Seuraaja:**Glen Riddersholm** |